Здравейте, топлофикация са завели срещу мен дело по фактури, които отразяват дължими плащания след извършени изравнявания за 2015 и 2016 година. Едната фактура е с дата 31.07.2016. На 8.8.2016 бях в изипей специално да проверя дали имам текущи задължения, защото тогава продавах апартамента и тази фактура не се е била появила. Излязла е фактура за много по малка сметка, която съм платила на 8.8.2020. Според вас има ли шанс на това основание да оспоря вземането. Искът е и за вземане за отоплителен сезон 2015-2016, за който изравняването е от лятото на 2016, а фактурата отразяваща изравняването е час от юли 2017. В тази връзка имам въпрос, дали къснот издаване на фактурата може да бъде основание за някакво възражение. 


И последният ми въпрос, завели са иска по чл. 415, ал. 1 от ГПК (първо са искали заповед за изпълнение, но не са ме намерили на постоянния адрес, по някаква причина не са ме търсили на настоящ и съдът е дал указание за искова молба), ако сега платя претендираната сума (в срока за отговор на молбата съм, защото съм получила иска на 9.7.2020), дали може да не плащам разноски по делото? 




заведено дело от топлофикация
=============================

 

Здравейте, Матилда, 


съгласно чл. 78, ал. 2 от Гражданскопроцесуалния кодекс, “ако ответникът с поведението си не е дал повод за завеждане на делото и ако признае иска, разноските се възлагат върху ищеца.”  

По останалите въпроси се съмнявам да имате основание за оспорване. Ако действително обаче се касае за вземания за 2015 г. и 2016 г., вероятно същите са погасени с тригодишна давност, която се прилага за периодичните вземания.


Поздрави,  

адв. Николина Митова  

тел. 0898 303092




Здравейте, Матилда, 


съветът ми е с всички документи да се консултирате с адвокат, тъй като има срокове, които текат и можете да пропуснете относно подаване на възражение, отговор на искова молба и пр. Така както обяснявате, се предполага, че вземанията са погасени по давност, но мога да съм категорична едва след като прегледам документите.


Поздрави,  

адв. Николина Митова  

тел. 0898 303092




Здравейте, адвокат Митова! Благодаря ви много за отговора!  

По повод възможността да се позова на тригодишната давност, искам да ви помоля за още един отговор: Дружеството “Топлофикация-софия“ е депозирало заявление в съда, за издаване на заповед за изпълнение по чл. 410 от ГПК, на 03.07. 2019 г., с претенции за незаплатена услуга за периода: “м. 05.2015 до м. 07. 2016“. Съдът уважил искането и е издал заповед, която е получена от дружеството на 30.12. 2019. Нотариалният акт от продажбата на жилището ми е от 22.07.2016 г., а сумата, която е посочена, като изискуема от мен (90.971 лв), е образувана от суми от фактури от 31.07.2016г. до 31.10. 2017г.!? При това , сумата в последната, посочена от 2016г. (от 31.07.2016)- 61,34 лв.- представлява изравнителна сметка за периода от 05.2015 до 03.2016 г. Както вече казах, след продажбата, специално съм проверила в Изипей, за неизчистени сметки и съм платила единствените съществуващи тогава (на 08.08.2016) дребни суми от 2,40 лв- конс. енергия и 1,79 лв-дялово разпределение.  

Питанията ми са: 1. Дали мога да се възпозвам от давността, при това положение?  

2. Ако не, тогава изглеждам ли ви достатъчно добросъвестна по чл. 78…? И как следва да посъпя, за да призная въпросния дълг- какво трябва да направя, към кого да се обърна за това?


